L 280/50
SL
Uradni list Evropske unije
28.10.2022
(5)
Proizvajalci so bili pozvani, naj preverijo začasne podatke v skladu s členom 7(5) Uredbe (EU) 2019/631 in obvestijo Komisijo o morebitnih napakah v treh mesecih po prejemu uradnega obvestila.
63 proizvajalcev osebnih avtomobilov in 42 proizvajalcev lahkih gospodarskih vozil je predložilo obvestila o napakah.
(6)
Začasni podatki so vključevali korekcijske faktorje za osebne avtomobile, ki so se izračunali v skladu s členom 7(2) Izvedbene uredbe Komisije (EU) 2017/1153 (2), in tiste za lahka gospodarska vozila, ki so se izračunali v skladu s členom 6(2) Izvedbene uredbe Komisije (EU) 2017/1152 (3).
Ker so bili končni korekcijski faktorji za vse proizvajalce in njihova združenja enaki ena, ni bilo treba popravljati izračuna povprečnih specifičnih emisij.
(7)
Pri dveh proizvajalcih osebnih avtomobilov in enem proizvajalcu lahkih gospodarskih vozil so bila vsa vozila, sporočena v začasnem sklopu podatkov, zunaj področja uporabe Uredbe (EU) 2019/631.
Pri enem proizvajalcu osebnih avtomobilov za nobeno od vozil v začasnem sklopu podatkov niso bile sporočene specifične emisije CO2 v skladu z novim evropskim voznim ciklom, zato ta proizvajalec ni vključen v ta sklep.
(8)
Za preostalih 30 proizvajalcev osebnih avtomobilov in 26 proizvajalcev lahkih gospodarskih vozil, ki Komisije niso obvestili o napakah v sklopih podatkov ali se kako drugače odzvali, bi bilo treba potrditi začasne podatke ter začasne izračune povprečnih specifičnih emisij in ciljev specifičnih emisij.
(9)
Komisija je preverila napake, o katerih so jo obvestili proizvajalci, in razloge za njihove popravke ter začasne sklope podatkov ustrezno potrdila ali spremenila.
Zato bi bilo treba za 93 proizvajalcev osebnih avtomobilov in 68 proizvajalcev lahkih gospodarskih vozil potrditi ali spremeniti začasne podatke.
(10)
V skladu s členom 4 Uredbe (EU) 2019/631 je treba šteti, da je proizvajalec skladen s svojim ciljem specifičnih emisij, če njegove povprečne specifične emisije CO2 iz tega sklepa ne presežejo njegovega cilja specifičnih emisij.
Pri proizvajalcih, ki so člani združenja, bi bilo treba skladnost oceniti na ravni združenja v skladu s členom 6 navedene uredbe.
Pri proizvajalcih ali združenjih, ki jim je odobreno odstopanje v zvezi s ciljem specifičnih emisij za koledarsko leto 2020 v skladu s členom 10 navedene uredbe, se oceni skladnost povprečnih specifičnih emisij CO2 glede na odobrene cilje glede odstopanja.
(11)
V skladu s členom 4(3) Uredbe (EU) 2019/631 se za določanje povprečnih specifičnih emisij CO2 za vsakega proizvajalca ali združenje upošteva samo 95 % novih osebnih avtomobilov, registriranih v koledarskem letu 2020, izbranih na podlagi njihovih ravni emisij.
(12)
V skladu s členom 5 Uredbe (EU) 2019/631 se pri izračunu povprečnih specifičnih emisij CO2 proizvajalcev osebnih avtomobilov vsak novi osebni avtomobil s specifičnimi emisijami CO2, ki so nižje od 50 g CO2/km (NEDC), šteje za 2 osebna avtomobila v koledarskem letu 2020, do olajšave 7,5 g CO2/km za vsakega proizvajalca ali združenje.
(13)
Prihranki CO2, doseženi z uporabo inovativnih tehnologij, ki preverjeno prispevajo k zmanjšanju emisij CO2 in ki jih je odobrila Komisija v skladu s členom 11 Uredbe (EU) 2019/631 (v nadaljnjem besedilu: ekološke inovacije), se upoštevajo pri izračunu povprečnih specifičnih emisij CO2 do skupnega prispevka 7 g CO2/km za vsakega proizvajalca ali združenje.
V koledarskem letu 2020 se upoštevajo le prihranki CO2 zaradi ekoloških inovacij, ki se določijo s sklicevanjem na NEDC.
(2) Izvedbena uredba Komisije (EU) 2017/1153 z dne 2. junija 2017 o opredelitvi metodologije za določitev korelacijskih parametrov, potrebnih za odraz spremembe v regulativnem preskusnem postopku, in spremembi Uredbe (EU) št.
1014/2010 (UL L 175, 7.7.2017, str. 679).
(3) Izvedbena uredba Komisije (EU) 2017/1152 z dne 2. junija 2017 o opredelitvi metodologije za določitev korelacijskih parametrov, potrebnih za odraz spremembe v regulativnem preskusnem postopku v zvezi z lahkimi gospodarskimi vozili, in spremembi Izvedbene uredbe (EU) št.
293/2012 (UL L 175, 7.7.2017, str. 644).